**за**

**дейността на**

**НЧ “Христо Ботев -1921”-**

 **гр. Антоново**

**за 2021 г.**

**І. ОСНОВНА ЦЕЛ**

1. Читалището - съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

2. Развитие и обогатяване на културният живот, социалната и образователната дейност в населеното място, където осъществява функциите си.

3. Запазване на обичаите и традициите.

**ІІ. ПОДЦЕЛИ**

1. Поддържане на библиотеката, читалнята и на електронните информационни мрежи.

2. Развиване и подпомагане на любителското художествено творчество.

3. Организиране на празненства, концерти, чествания и други дейности.

4. Предоставяне на компютърни и интернет услуги.

5. Специално внимание към постоянното обновяване и обогатяване на библиотечния фонд с традиционни /книжни/ и други носители на информация.

6. Събиране и разпространение на знания за родния край.

7. Възпитание и утвърждаване на националното самосъзнание.

8. Участие в проекти и програми, с цел осигуряване на допълнителни средства.

 9.Партньорство със СУ „Св.Св.Кирил и Методий” – гр.Антоново, ЦДГ „Шестте Ястребинчета”, Пенсионерски клуб „Надежда” и други НПО на територията на община Антоново.

 10.Развитие на професионалните умения и повишаване на квалификацията на работещите в културната институция.

 **ІІІ. ВИЗИЯ**

НЧ „Христо Ботев – 1921” е активен граждански център, съчетаващ традиция с иновативни идеи и допринасящ за устойчивото развитие на общността.

 **ІV. МИСИЯ**

 Читалището трябва непрекъснато и всеотдайно да работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най-вече на подрастващите поколения.

Основната цел в работата на читалището през 2021 година ще бъде насочена към превръщането на Читалището в притегателен център и място за изява и оползотворяване на свободното време както на възрастни, така и на повече деца и младежи. Отбелязването на 100 годишния юбилей на народно читалище „Христо Ботев – 1921” град Антоново с едноседмична програма от разнообразни мероприятия, които да предизвикат вълнения и размисли за миналото, настоящето и бъдещето на нашето читалище.

**V.КУЛТУРНА ПРОГРАМА**

месец януари

* „България – това е Ботев” – витрина, посветена на 173 год. от рождението на Христо Ботев;
* „Върви народе възродени” – витрина, посветена на 165 години от рождението на Стоян Михайловски;
* Ден на родилната помощ – Бабин ден.

месец февруари

* „Великият Апостол” - 148 години от обесването на Апостола на свободата – Васил Левски - презентация.

месец март

* „За теб, Българийо” - Тържествено честване - посветено на 143 години от Освобождението на България;
* „Ден на свободата” – витрина, посветена на 3-ти март – Национален празник на България;
* Празнично увеселение, по случай деня на жената.

месец април

* „Празник на буквите” – българските празници, обичаи и вярвания - седмица на детската книга;
* „Народът въстана” – рецитал и презентация – посветени на 145 години от избухването на Априлското въстание;
* “Аз съм вече читател” - приемане на първокласниците за читатели на Библиотеката;
* „Лазарките идат” – лазаруване.

месец май

* „Да празнуваме Великден заедно”:

 - Празничен концерт;

 - Конкурс-изложба за най-оригинално ръчно изработена великденска украса, великденски картички и поставки за яйца;

 - Изложба за най-красиво и най-пъстро великденско яйце;

* Конкурс за рисунка на асфалт ”Европа в мечтите на децата” – по случай Деня на Европа;
* „Слава вам творци велики” – ден на Св. Братя Кирил и Методий - витрина;
* Празнично отбелязване на Деня на славянската писменост и на българската просвета и култура;
* Театрална постановка „Пипи тръгва на училище”;
* „Минало, настояще и бъдеще” – 100 години НЧ „Христо Ботев – 1921” гр.Антоново – юбилейна седмица.

месец юни

* „Приказка вълшебна, приказка любима” - куклена пиеса и детско шоу – посветени на Деня на детето;
* Ден на Ботев и загиналите за свободата и независимостта на България;
* Участие на самодейни състави в “Сцена на самодееца” в рамките на Традиционния Антоновски панаир;
* Магическата сила на Еньовден – празник на билките, слънцето и водата. Вземане на „мълчана вода” от извор.

месец август

* „За вас, деца, любими” – детско утро, посветено на 135 г. от рождението на Елисавета Багряна.

месец септември

* Тържествено отбелязване на Деня на Съединението и Деня на Независимостта на България;
* „Приказните герои на Ран Босилек оживяват” – куклена пиеса и презентация, посветени на 135 г. от рождението на писателя.

месец октомври

* Откриване на творчески сезон 2021-2022 г.;
* Национална седмица на четенето.

месец ноември

* „Будителите в миналото и днес” - Ден на народните будители;
* Вечер на семейството и младежта – увеселение.

месец декември

* “От росното биле на фолклора” - Литературно-фолклорно състезание и фолклорна изложба;
* Конкурс-изложба за коледни картички „Магията на празника”;
* Празничен концерт по случай Коледа и Нова година.

**VІ. ЗАСЕДАНИЯ НА ЧИТАЛИЩНОТО НАСТОЯТЕЛСТВО:**

**месец март**

1. Приемане на материали за Отчетно събрание на читалището

2. Определяне дата за Отчетно събрание

3. Разни

**месец юни**

1. Отчет на творчески сезон 2020 – 2021 г.

2. Информация за финансовото състояние

3. Информация за работата на библиотеката

4. Разни

**месец октомври**

1. Утвърждаване на самодейни състави и ръководители

2. Информация за финансовото състояние

3. Разни

**месец декември**

1. Информация за работата на самодейните състави

2. Отчет за дейността на библиотеката

3. Отчет за финансовото състояние

4. Разни